b'\n_START_ARTICLE_\nUniversitetsrangering\n_START_PARAGRAPH_\nUniversitetsrangering er en utbredt type av evaluering av ulike aspekter av kvalitet eller nytte av h\xc3\xb8yere utdanning. Det finnes to globale rangeringer av universiteter generelt, og en global rangering av businessutdanninger, alle tre med rangering p\xc3\xa5 l\xc3\xa6restedsniv\xc3\xa5 basert p\xc3\xa5 ulike indikatorer. Det finnes dessuten en rekke nasjonale systemer for universitetsrangering i nesten alle industrialiserte land i Europa og Nord-Amerika, men ikke i Norge._NEWLINE_De fremste rangeringsstudiene gj\xc3\xb8res av Jiaotong-universitetet i Shanghai og Times Higher Education i London. For business-utdanningene publiseres den st\xc3\xb8rste globale rangeringen av Financial Times, og her rangeres b\xc3\xa5de MBA-utdanninger, lederutdanninger og utdanningsprogrammer for toppledere. Det gjennomf\xc3\xb8res ogs\xc3\xa5 egne studier for de tysktalende land, Benelux-landene, for l\xc3\xa6resteder i Storbritannia, og Frankrike._NEWLINE_I Norden utarbeider Svenskt N\xc3\xa4ringsliv den \xc3\xa5rlige rangeringen H\xc3\xb6gskolekvalitet, mens den danske tenketanken CEPOS hvert \xc3\xa5r utgir Universitetslisten, begge basert p\xc3\xa5 sp\xc3\xb8rreunders\xc3\xb8kelser blant ferdig utdannede kandidater etter inntreden i arbeidsmarkedet. Den svenske studien rangerer bare p\xc3\xa5 utdanningsniv\xc3\xa5, ens den danske ogs\xc3\xa5 rangerer p\xc3\xa5 l\xc3\xa6restedsniv\xc3\xa5.'